《元夕风雨》
宋代·陈著

明日又元日，村祠一哄人。
溪山浑是雨，镫火若为春。
忍见饥成鬼，痴将饱望神。
谁知生意处，官好自忧民。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。